**Sensorveiledning LIT 2320 V21: Epokestudium.**

**Generell sensorveiledning**

Besvarelsen skal vise at læringsmålene for emnet er oppfylt (se emnebeskrivelsen for LIT2320, https://www.uio.no/studier/emner/hf/ilos/LIT2320/) dvs. at besvarelsen skal dokumentere:

1. Inngående kjennskap til den aktuelle litterære epoken og den litteraturhistoriske konteksten den inngår i

2. Kjennskap til sentrale teoretiske perspektiver og begreper knyttet til den litterære epoken

3. Grunnleggende kunnskaper om enkeltverk og sjangre innenfor epoken

4. Ferdigheter i analyse og evne til å demonstrere litteraturhistorisk innsikt i praktisk analyse

5. Evne til resonnerende fremstilling, herunder god og presis språkføring og evne til å disponere stoffet hensiktsmessig

6. At kandidaten har tilegnet seg grunnleggende konvensjoner mht sitatbruk, referanseteknikk og oppsett av litteraturliste. Den som ikke har tilegnet seg dette, vil normalt kunne få en dårligere karakter enn han/hun ellers ville ha fått.

For informasjon om undervisning og pensum, se semesterspesifikke sider i emnebeskrivelsen.

**Spesifikk sensorveiledning v2021. Epoke: Modernismen**

Oppgave 1-3.

*Sensor vurderer i hvilken grad oppgaven:*

* gir en presis analyse av tekstene, med utgangspunkt i relevante partier
* gir en relevant diskusjon av tekstene i lys av de utvalgte problemstillingene, med sammenheng, selvstendighet, perspektiver og en viss dybde
* evner å ta i bruk andre pensumtekster på en måte som utvider perspektivene og gir dybde til diskusjonen
* viser god forståelse av tekstene og av modernismen som epoke